Radviliškio Vinco Kudirkos progimnazija

Radviliškio Vinco Kudirkos progimnazija – dieninė, savarankiško mokymosi bendrojo lavinimo mokykla Radviliškyje, Radvilų g. 6, vykdanti priešmokyklinio, pradinio ir papildomo ugdymo programas lietuvių kalba. Įstaigos kodas 190670720. Steigėjas Radviliškio rajono savivaldybės taryba. Filialas: Radviliškio Vinco Kudirkos progimnazijos Šniūraičių skyrius. Istorija Rajono kraštotyrininkų sukauptoje medžiagoje, iš užrašytų žmonių prisiminimų žinoma, kad jau 1857 m. Radviliškio mieste veikė pradinė parapinė mokykla. 1930 m. pastatyta moderni, mūrinė dviejų aukštų mokykla Dariaus ir Girėno gatvėje. Veikusios dvi pradinės mokyklos buvo sujungtos ir įsikūrė naujame pastate. Tais pačiais metais mokyklai buvo suteiktas Dr. Vinco Kudirkos (1858–1899) vardas. 1954 m. pradžios mokykla performuota į septynmetę, 1962 m. į aštuonmetę. 1958 m. pastatyta nauja mokykla Radvilų gatvėje. Šiame pastate nuo 1964 m. dirbo aštuonmetė kartu su rusiška 2-ąja vidurine mokykla, kuri 1973 m. išsikėlė į patalpas Dariaus ir Girėno gatvėje. 1968 m. mokyklą baigė 1-oji abiturientų laida. 1993 m. mokykla atgavo Vinco Kudirkos vardą. Mokykloje mokėsi 666 mokiniai, dirbo 44 pedagogai. 1994 m. mokyklos mokiniai sukūrė mokyklos ženklą, pasiuvo mokyklos vėliavą, 1997 m. sukūrė mokyklos dainą. 1999 m. eksperimento tvarka įvestas profilinis mokymas. Radviliškio rajono savivaldybės tarybos sprendimu nuo 2005 m. rugsėjo 1 d. patvirtintas mokyklos tipas ir pakeistas pavadinimas – mokykla pavadinta Radviliškio Vinco Kudirkos pagrindine mokykla. 2004 m. gruodžio 9 d. Radviliškio rajono savivaldybės taryba sprendimu Nr. T-377 „Dėl Radviliškio rajono bendrojo lavinimo mokyklų reorganizavimo“ prie Radviliškio Vinco Kudirkos vidurinės mokyklos prijungtos Radviliškio rajono Voskonių pradinė mokykla, Radviliškio rajono Mankiškių pradinė mokykla ir Radviliškio rajono Šniūraičių pradinė mokykla. Pradinės mokyklos tapo Radviliškio Vinco Kudirkos vidurinės mokyklos Voskonių, Mankiškių, Šniūraičių skyriais. 2006 m. spalio 12 d. Radviliškio rajono taryba sprendimu Nr. T-868 nusprendė panaikinti Radviliškio Vinco Kudirkos pagrindinės mokyklos Mankiškių ir Voskonių skyrius. Nuo 2006 m. rugsėjo 1 d. Šniūraičių skyriuje įsteigata priešmokyklinė ugdymo grupė, kurią pradėjo lankyti 10 mokinių. Direktoriai 1944-1945 m. Vladas Vyšniūnas–Aušrelė 1958 m. Algis Katilius 1993 m. Vytautas Matuzas 2015 m. Rasa Dagienė 2024 m. Vilma Mikalauskienė Žymūs mokytojai Petras Biržys, dainininkas, Pupų dėdė Jonas Linkevičius, literatas, redaktorius Žymūs mokiniai Vytautas Petras Knašys, agronomas, Lietuvos politikas Laima Mogenienė, Lietuvos politikė Alfonsas Petrauskas, Panevėžio politikas Antanas Povylius, publicistas Virmantas Puidokas, inžinierius statybininkas, verslininkas Žilvinas Skačkauskas, rašytojas humoristas Antanas Škėma, lietuvių išeivijos rašytojas Alvydas Tamošiūnas, karys, karo istorikas, Radviliškio miesto garbės pilietis. Filomena Taunytė, gydytoja, publicistė Vincas Gražvydas Tučkus, žurnalistas, redaktorius Nuorodos Mokyklos svetainė